Тахана вайна хаьа Кавказан т1амо дукха дика к1ентий лаьттах боьхкканий. Амма и т1ом шайна а балане баьллера паччахьан эскаршна. Кхузахь маьрша бехаш ма бара оьрсий, г1алг1азакхий, нохчий. Москохара паччахь карзахваьлча хилларг шайна хаьа-кх царна. Дагадог1ий шуна Кавказан наместика паччахье яздина рапорт: «Далла бу хастам! Х1ора шарахь б1е эзар вайн салтий д1ахьош болу Кавказан т1ом чекхбели. Имам Шемал вайн сийлахь-лараме йийсар хили»…Х1умма а хала дац ткъей пхеа шарахь г1азотехь беллачу ламарой г1азот Далла хьалха къобалхилла хилар хаа.